Document ID: /roh_data/filtered/swiss_laws_in_ROHinterleaved.jsonl.gz/16277

This text was translated from EN into Rumantsch Grischun.

The members’ general meeting may resolve to increase the nominal capital. The implementation of the resolution is the responsibility of the managing directors. Subscription and the capital contributions are governed by the regulations on the foundation of the company. The reference to rights and obligations under the articles of association is not required if the subscriber is already a member. The relevant regulations on increasing the capital of a company limited by shares also apply to the subscription form. A public invitation to subscribe to the capital contributions is not permitted. An application to register the increase in the nominal capital must be filed with the commercial register office within six months of the resolution of the members’ general meeting, otherwise the resolution becomes invalid. In addition, the corresponding provisions on an ordinary increase in capital for a company limited by shares apply to:1. the form and content of the resolution of the members' general meeting;2. the subscription rights of company members;3. an increase in the company capital from equity capital;4. the report on the increase in capital and the audit confirmation;5. the amendment of the articles of association and the declarations made by the managing directors;6. the registration of the increase in nominal capital in the commercial register and the nullity of official documents issued previously. Amended by No I 2 of the FA of 17 March 2017 (Commercial Register Law), in force since 1 Jan. 2021 (AS 2020 957; BBl 2015 3617). Amended by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

La radunanza dals societaris po concluder l’augment dal chapital da basa. L’augment sto vegnir realisà dals mainagestiun. La suttascripziun da las quotas da basa ed ils apports sa drizzan tenor las prescripziuns davart la fundaziun. In renviament a dretgs ed ad obligaziuns statutaras n’è betg necessari, sch’il sutsegnader è gia societari. Las prescripziuns davart l’augment dal chapital d’aczias vegnan ultra da quai applitgadas correspundentamain per il scrit da suttascripziun. In’offerta publica per suttascriver las quotas da basa è exclusa. L’inscripziun da l’augment dal chapital da basa sto vegnir annunziada a l’uffizi dal register da commerzi entaifer 6 mais suenter il conclus da la radunanza dals societaris; cas cuntrari scada il conclus. Dal rest vegnan applitgadas correspundentamain las prescripziuns dal dretg d’aczias davart l’augment dal chapital ordinari per:1. la furma ed il cuntegn dal conclus da la radunanza dals societaris;2. il dretg da subscripziun dals societaris;3. l’augment dal chapital da basa tras l’agen chapital;4. il rapport davart l’augment dal chapital e la conferma da verificaziun;5. la midada dals statuts e las constataziuns dals mainagestiun;6. l’inscripziun da l’augment dal chapital da basa en il register da commerzi e la nunvalaivladad dals documents ch’èn vegnids emess avant l’inscripziun. Versiun tenor la cifra I 2 da la LF dals 17 da mars 2017 (dretg dal register da commerzi), en vigur dapi il 1. da schan. 2021 (AS 2020 957; BBl 2015 3617). Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).